打拍子嘅人通常都會靠「每段節拍最頭嗰嚇拍子強」嚟分啲節拍邊段打邊段，例如家陣要用腳踏方法打 4/4 嘅拍子，打拍子嗰個人通常會用「強弱弱弱、強弱弱弱、強弱弱弱...」噉嘅打法，每嚇強拍嗰嚇隻腳板會踏得明顯大力啲－噉每有一嚇強拍出現就能夠知進入咗一段新嘅節拍，令身邊嘅人知道節拍同節拍之間嘅間線。